10 Bafilisita+ bona ba ile ba lwa le Isiraele; banna ba Isiraele ba tšhaba pele ga Bafilisita ba ba ba hwa ka sehlogo kua Thabeng ya Giliboa.+ 2 Bafilisita ba hlomarela Saulo le barwa ba gagwe; Bafilisita ba bolaya Jonathane,+ Abinadaba+ le Malaki-shua,+ e lego barwa ba Saulo.+ 3 Ntwa e ile ya thatafalela Saulo; mafelelong babetši ba bora ba mo hwetša ke moka ba mo gobatša.+ 4 Saulo a botša morwadi wa dibetša tša gagwe+ a re: “Khwamola tšhoša+ ya gago o mphuleletše ka yona, gore banna ba ba go se bolle+ ba se re go tla mo ba nkgoboša.”+ Morwadi wa dibetša tša gagwe yena o be a sa nyake+ go dira seo ka gobane o be a boifa o šoro. Ka gona Saulo a tšea tšhoša a wela godimo ga yona.+ 5 Ge morwadi wa dibetša tša Saulo a bona gore o hwile, le yena a wela godimo ga tšhoša gomme a hwa.+ 6 Ke kamoo Saulo le barwa ba gagwe ba bararo ba hwilego+ ka gona, gomme bohle ba ntlo ya gagwe bao ba bego ba na le yena ba hwa ka nako e tee. 7 Ge banna ka moka ba Isiraele bao ba bego ba le moeding ba bona gore madira a tšhabile le gore Saulo le barwa ba gagwe ba hwile, ba ile ba tlogela metse ya bona gomme ba tšhaba;+ ka morago ga moo Bafilisita ba tla ba dula go yona. 8 Letšatšing le le latelago ge Bafilisita ba etla go hula+ bao ba bolailwego, ba ile ba hwetša Saulo le barwa ba gagwe ba hwile Thabeng ya Giliboa.+ 9 Ba mo hula gomme ba mo kgaola hlogo+ ba ba ba tšea le dibetša tša gagwe, ke moka ba romela molaetša nageng ka moka ya Bafilisita gore ba tsebiše+ medingwana+ ya bona le setšhaba ka seo. 10 Mafelelong ba bea dibetša tša gagwe ka ntlong ya modimo+ wa bona, gomme legata la gagwe ba le bofelela ntlong ya Dagoni.+ 11 Bohle ba kua Jabeshe+ ya Gileada ba kwa ka tšohle tšeo Bafilisita ba di dirilego Saulo.+ 12 Ka gona bagale bohle ba ema gomme ba yo rwala setopo sa Saulo le ditopo tša barwa ba gagwe ba di tliša Jabeshe, ke moka ba boloka marapo a bona Jabeshe+ ka tlase ga sehlare se segolo;+ ba ikona dijo+ ka matšatši a šupago. 13 Ka go re’alo Saulo a hwela go se botege+ ga gagwe ka ge a ile a se be le tumelo go Jehofa mabapi le lentšu la Jehofa leo a sego a le lota, le ka ge a ile a ya go motho yo a dirišanago le meoya e mebe+ gomme a botšiša yena. 14 Ga se a ka a botšiša Jehofa.+ Ka gona o ile a mmolaya gomme a nea Dafida morwa wa Jese bogoši.+